**E soare iar**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E soare iar și zici că-i primăvară

Haide iubito să ieșim afară

În parcul vechi cu arbori de castan

În care ne-am plimbat an după an.

Să depănăm la amintiri sublime

Și depănarea lor să ne anime

Al dragostei fior să-l mai simțim

Cănd mână-n mână pe alei pășim.

E soare iar, în suflet e căldură

Și-afar-o-adevărată uvertură

De ciripit voios de vrăbiuțe

Ce se zburlesc sub razele călduțe.

Haide iubito să fim iarăși tineri

Și să uităm de luni și până vineri

De părul argintiu și junghiuri

Iar viața s-o privim din unghiuri

Mult inedite și utile:

În week-end nu mai luăm pastile

Ci doar ”tablete” de amor

Și-apoi pot liniștit să mor!